**ОБЩЕСТВЕНО ОБСЪЖДАНЕ НА КОНЦЕПЦИЯ ЗА ИНТЕГРИРАНИ ТЕРИТОРИАЛНИ ИНВЕСТИЦИИ (КИТИ) № BG16FFPR003-2.001-0112, С НАИМЕНОВАНИЕ „БРЕГОВЕ НА СЪВРЕМИЕТО - КОМПЛЕКС ОТ МЕРКИ ЗА СЪЗДАВАНЕ НА ЗЕЛЕНА, ИНОВАТИВНА И ПРИОБЩАВАЩА ГРАДСКА СРЕДА В ГАБРОВО И ПЛОВДИВ“**

Публичната консултация с широката общественост за преминалата административно съответствие и допустимост концепция за интегрирано териториално развитие (КИТИ) №BG16FFPR003-2.001-0112, с наименование „Брегове на съвремието - комплекс от мерки за създаване на зелена, иновативна и приобщаваща градска среда в Габрово и Пловдив“, ще се проведе:

**- На 12.03.2024 г. от 10:00 ч., в гр. Пловдив, голяма зала на Дом на културата „Борис Христов“, ул. „Гладстон“ 15**

**Кратко резюме на концепцията:**

Настоящата концепция предвижда дейности за устойчивото и интегрирано развитие, цялостна трансформация на градски пространства в Габрово и Пловдив, условия за партньорства, творчески изяви, икономическо, културно и социално развитие.

Планирани са инвестиции в различни сектори, основани на добре структурирано партньорство, които в комбинация помежду си, ще послужат за решаването на конкретни проблеми и постигането на конкретни цели. В концепцията са включени дейности в 5 обекта, които ще бъдат финансирани от 4 програми, в партньорство с 15 организации от 4 общини. В нея са вплетени взаимовръзките със съвременните политики, с идеята не само да преобразим едно пространство, а да създадем нови възможности за привличане на таланти и създаване на инициативи, които носят в себе си добавена стойност.

С реализирането на КИТИ в Пловдив ще се даде възможност за обединяване и допълване на сградите за култура в централната градска част, за провеждането на събития от разнообразен характер в партньорство с други организации, включително и Габрово. Предвидените "меки" мерки допълват съдържателния обхват и ще допринесат за оживяване на обектите, нови възможности за широката общественост, насърчаване на социално-икономическата интеграция, създаване на заетост и утвърждаване на интеркултурното образование, чрез култура, изкуство и творческо мислене.

**Линк към резюме и презентация на концепцията:**  <https://www.eufunds.bg/bg/node/14964>

**Линк към анкета:** <https://forms.gle/rfxEot4yUiDQ8Gj27>

Всяко заинтересовано лице или страна, може да направи препоръки или възражения, по отношение на предложената концепция като попълни анкетата или като ги изпрати на електронната поща на ОИЦ: [oic@plovdiv.bg](mailto:oic@plovdiv.bg).

При необходимост от допълнителна информация можете да се свързвате с експерти от  ОИЦ – Пловдив, като част от Звеното за публични консултации към Регионалния съвет за развитие (РСР) на Южен централен регион (ЮЦР) на телефон: 032/262 000.